མདོ་སྨད་ཆོལ་ཁའི་དབུས་རྒྱུན་ཚོགས་གཙོ་རྔ་བ་གངས་རི་ལགས་ཀྱིས་དབུ་འབྱེད་གཏམ་བཤད་གནང་སྐབས།ང་ཚོ་མདོ་སྨད་ཆོལ་ཁས་ལས་ཀ་ག་རེ་བྱས་པ་ཚང་མར་མདོ་སྨད་ཆོལ་ཁའི་སློབ་སྟོན་པ་རྣམ་པ་དང་།བཀུར་འོས་པའི་སྤྱི་འཐུས་རྣམ་པ།དེ་བཞིན་མདོ་སྨད་དབུས་རྒྱུན་བཅས་ཀྱིས་བཀའ་སློབ་ལམ་སྟོན་དང་རམ་འདེགས་ཞེ་དྲག་གནང་བའི་ཐོག་གྲུབ་འབྲས་མདོར་བསྡུར་ཞིག་དེ་རིང་འདིར་ཞུ་རྒྱུ་ཡིན།དེ་རིང་འདིར་ཐོག་མར་ང་ཚོའི་སྤྱི་ཚོགས་ནང་དོལ་རྒྱལ་རྗེས་འབྲང་པ་ཚོས་ཆབ་དཔལ་རིག་གསུམ་གང་གི་ཐོག་ལའང་ཐེ་གཏོགས་བྱས་པ་ཞེ་དྲགས་ཡོད་པ་རེད།དེར་བརྟེན།མདོ་སྨད་མི་མང་ནང་ང་ཚོ་སྐྱབས་བཅོལ་བ་ཡིན་དུས།མདོ་སྨད་ཚོགས་པར་ཚོགས་ཁང་འཛུགས་བསྐྲུན་བྱེད་པ་ལ་སོགས་པའི་དཔལ་འབྱོར་ག་བ་ནས་ཡོང་གི་ཡོད་པ་རེད་ཅེས་ང་ལ་དྲི་བ་འདྲི་མཁན་རེ་ཟུང་རེ་ཡོང་གི་འདུགདེ་རིང་འདིར་ས་རྒྱུན་མང་པོ་ཞིག་ཕེབས་ཡོད་དུས།ངས་ཁོང་ཚོར་ལན་ག་རེ་རྒྱག་གི་ཡོད་པ་དང་སྤྱི་བཏང་མི་མང་གི་སེམས་ནང་ག་རེ་ཉར་དགོས་ཀྱི་ཡོད་ཅེ་ན།ངས་དེ་རིང་འདིར་ཧམ་བཤད་བྱས་པ་མིན་ཡང་ང་ཚོའི་རྒན་རབས་རྣམ་པས་ད་ལྟའི་བར་ལས་ཀ་ག་རེ་བྱས་ཡོད་པ་དང་དམིགས་ཡུལ་གཙོ་བོ་ག་རེ་བཟུང་ཡོད་པར་བལྟས་ཡོང་དུས་བློ་སྤོབས་སྐྱེས་འོས་པ་ཞིག་འདུགརྒྱུ་མཚན་ནི།ང་ཚོའི་རྒན་རབས་རྣམ་པ་ཆབ་དཔལ་རིག་གསུམ་ག་རེ་ཐོག་ལ་ཡིན་ཡང་ལས་ཀ་རླབས་ཆེན་བྱས་ཡོད་པ་སྟེ།མགོ་བཀའ་བློན་ཁྲི་པ་ནས་བཟུང་ང་ཚོའི་ཚོགས་ཆུང་ནང་ལའང་ལས་ཀ་བྱེད་མཁན་མང་པོ་ཞིག་བྱུང་བ་རེད་ལ།དགའ་ལྡན་ཕོ་བྲང་ནས་བཟུང་སྟེ་སྤྱི་ཚོགས་ནང་ལས་ཀ་བྱེད་མཁན་ཤེས་འཇོན་གཉིས་ལྡན་ཅན་མང་པོ་ཞིག་བྱུང་བ་རེད་དེ།ཁོང་ཚོའི་དམིགས་ཡུལ་གཙོ་བོ་དེ་བོད་སྤྱི་བའི་རྩ་དོན་དང་།༧རྒྱལ་བ་དོན་གྱི་བདག་པོའི་བཀའ་གསུང་དང་དུ་སྒྲུབ་རྒྱུ་བཅས་སྤྱིའི་དམིགས་ཡུལ་གཙོ་བོར་བཟུང་སྟེ།ད་ལྟའི་བར་ཕྱིན་ཡོད་པ་རེད་ལ་འགྲོ་ཡང་ཐུབ་ཀྱི་རེད་བསམ་གྱི་འདུགདེར་བརྟེན་ཁོང་ཚོས་མདོ་སྨད་གཙོར་བཟུང་བྱས་མེད་སྟབས།ངས་འདི་གཟི་བརྗིད་ཅིག་ཏུ་བརྩི་ཡི་ཡོད།གལ་སྲིད་ཁོང་ཚོས་མདོ་སྨད་གཙོར་བཟུང་བྱས་པ་ཡིན་ན་ང་ཚོ་བོད་སྤྱིའི་རྩ་དོན་དང་ལངས་ཕྱོགས་དེ་དཀའ་ངལ་ཞིག་ཆགས་འགྲོ་ཡི་ཡོད་སྟབས།འདི་གནད་འགག་ཅིག་རེད་བསམ་གྱི་འདུགམདོ་སྨད་ཀྱི་རྒན་རབས་པ་རྣམས་བཙན་བྱོལ་ནང་འབྱོར་བ་ནས་བཟུང་བོད་སྤྱིའི་རྩ་དོན་གཙོར་འཛིན་བྱས་ཏེ་མདོ་སྨད་ལ་འཐུས་ཤོར་ཆུང་ངུ་རེ་ཕྱིན་ཡོད་ཀྱང་།བོད་སྤྱིའི་རྩ་དོན་འགྲུབ་པ་ཡིན་ན་ང་ཚོས་དེ་འཐུས་ཤོར་ཞིག་ལ་བརྩི་ཡི་མེད།འདི་ནི་ང་ཚོའི་གཟི་བརྗིད་ཅིག་རེད་བསམ་གྱི་འདུག།ཅེས་དང་།སྐབས་བཅུ་དྲུག་པའི་མདོ་སྨད་དབུས་རྒྱུན་གྱིས་གཙོ་བོ་འཛུགས་སྐྲུན་ཐོག་ཤུགས་བརྒྱབ་ཡོད་པ་དང་།དེ་ཡང་དབུས་རྒྱུན་རིམ་པས་ལམ་སྟོན་དང་ཁོང་ཚོའི་ཁྲག་དང་རྔུལ་ཆུས་བསགས་བཞག་ཡོད་པའི་རྒྱུ་དངོས་དག་གིས་འཛུགས་སྐྲུན་ཐོག་ཤུགས་བརྒྱ་ཆ་བརྒྱ་ཡོང་མེད་ནའང་བརྒྱ་ཆ་ལྔ་བཅུ་ཙམ་འགྲུབ་ཡོད་སྐོར་དང་།བོད་མི་རིགས་ལ་གཅེས་ནོར་ཞིག་ཡོད་པ་ནི་༧གོང་ས་རྒྱལ་བ་རིན་པོ་ཆེ་མཆོག་ཡིན་པ་དང་།མདོ་སྨད་དབུས་རྒྱུན་སྐབས་བཅུ་དྲུག་པས་འདས་པའི་ལོ་གསུམ་རིང་།༧གོང་ས་རྒྱལ་བ་རིན་པོ་ཆེ་མཆོག་ལ་མཚན་སྨད་ཞུ་མཁན་ལ་གོ་བསྐོན་ཐེར་འདོན་བྱེད་པར་ཤུགས་བརྒྱབ་ཡོད་པ་དང་།མ་འོངས་པར་༧གོང་ས་མཆོག་ལ་མཚན་སྨད་ཞུ་མཁན་གྱི་རིགས་ལ་གཞུང་འབྲེལ་མིན་པའི་ཚོགས་སྡེ་ཁག་ཚང་མས་གསལ་བྱེད་དང་དཔུང་བ་མཉམ་རུབ་མ་བྱས་ཚེ།ཁོ་ཚོ་འགྲིག་གི་ཡོད་པའི་བཟོ་འདྲ་བོ་ཞིག་ཆགས་ཀྱི་ཡོད་སྟབས།གནད་དོན་འདིའི་སྒང་གཞུང་ངོས་ནས་བྱེད་ཆོག་དང་མ་ཆོག་གཉིས་ཀ་ཡོང་གི་ཡོད་པ་དང་།གཞུང་འབྲེལ་མིན་པའི་ཚོགས་སྡེ་ཁག་གི་ལངས་ཕྱོགས་གང་ཡིན་ལ་མ་ལྟོས་པར་སོ་སོའི་ཕ་མར་སྐྱོན་བརྗོད་བྱེད་སྐབས།བུ་ཕྲུག་ཚོས་བལྟས་བསྡད་ན་འགྲིག་གི་མེད་པ་ནང་བཞིན་བསམ་བློ་གཏང་དགོས་རྒྱུ་ནི་གནད་འགག་ཅིག་ཆགས་ཡོད་སྐོོར་བཅས་སོགས་བརྗོད་སོང་།